Document ID: 32007R1282

KOMMISSIONENS FORORDNING (EF) Nr. 1282/2007
af 30. oktober 2007
om fravigelse af forordning (EØF) nr. 3149/92 for så vidt angår udløbet af perioden for gennemførelse af årsplanen for uddeling af fødevarer i 2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), særlig artikel 6, og
ud fra følgende betragtninger:
(1)
I henhold til artikel 3, stk. 1, i Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (2) løber perioden for gennemførelse af årsplanen for uddeling af fødevarer indtil den 31. december året efter planens vedtagelse.
(2)
Planen for perioden, der slutter den 31. december 2007, blev vedtaget ved Kommissionens forordning (EF) nr. 1539/2006 (3).
(3)
De særlige forhold på markedet for korn og mejeriprodukter i produktionsåret 2006/07 gjorde det vanskeligt at gennemføre de leveringskontrakter, der var indgået med de erhvervsdrivende for 61 232,5 tons korn, 1 618 tons smør og 10 991 578 EUR til indkøb af skummetmælkspulver på markedet, som er tildelt Italien, og 4 000 tons smør og 10 mio. EUR til indkøb af skummetmælkspulver på markedet, som er tildelt Frankrig inden for rammerne af planen for 2007. For at gøre det muligt at gennemføre årsplanen som fastsat i forordning (EF) nr. 1539/2006 bør årsplanens løbetid i disse tilfælde forlænges til den 29. februar 2008.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Uanset artikel 3, stk. 1, i forordning (EØF) nr. 3149/92 kan leveringerne af de 61 232,5 tons korn, 1 618 tons smør og 10 991 578 EUR til indkøb af skummetmælkspulver på markedet, som er tildelt Italien, og 4 000 tons smør og 10 mio. EUR til indkøb af skummetmælkspulver på markedet, som er tildelt Frankrig inden for rammerne af planen for 2007, foretages indtil den 29. februar 2008.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. oktober 2007.

Labels: 17
19
0
3
15